கேள்வி: மலேசிய அவசரகால அறிவிப்பு 2021 - கோவிட் பெருந்தொற்றின் மூன்றாவது அலை பற்றி நீங்கள் என்ன அறிந்துள்ளீர்கள்?
பதில்: இது கோவிட்-19 பெருந்தொற்று மூன்றாவது அலைக்கு (''Third Wave of COVID-19'') ஒரு முற்றுப்புள்ளி வைப்பதற்கான முன்னோடியாக இருந்தது. அத்துடன் 2020 டிசம்பர் 16-ஆம் தேதி வரையில் கோவிட்-19 பெருந்தொற்று மலேசியாவில் மொத்தம் 422 இறப்புகள்; 86,000 பேருக்கு பாதிப்புகள். 2021 சனவரி 12-ஆம் தேதி, யாங் டி பெர்துவான் அகோங் பகாங் சுல்தான் அப்துல்லா, கோவிட்-19 பரவுவதைத் தடுக்கவும், மலேசியப் பிரதமர் முகிதீன் யாசின் தலைமையிலான பெரிக்காத்தான் நேசனல் (''Perikatan Nasional'') அரசாங்கத்தின் அரசியல் நெருக்கடிகளுக்குப் பதிலளிக்கும் வகையிலும்; 2021 ஆகத்து 1-ஆம் தேதி வரை மலேசியா முழுமைக்கும் அவசரகால நிலையைப் பிரகடனம் செய்தார். இந்த அவசரகாலப் பிரகடனத்தின் கீழ், நாடாளுமன்றம் மற்றும் தேர்தல்கள் இடைநிறுத்தம் செய்யப்பட்டன. அதே நேரத்தில், நாடாளுமன்ற விவாதங்கள் இல்லாமலும்; மற்றும் நாடாளுமன்ற வாக்கெடுப்புகள் இல்லாமலும்; சட்டங்களை அறிமுகப் படுத்துவதற்கான அதிகாரத்தை மலேசிய அரசாங்கம் பெற்றது (''Malaysian government was empowered to introduce laws without parliamentary debate and voting'').
கேள்வி: மலேசிய அவசரகால அறிவிப்பு 2021 - சர்ச்சைகள் பற்றி தகவல் சொல்.
பதில்: இருப்பினும், மலேசியாவின் சில அரசியல் கட்சிகள், குறிப்பாக எதிர்கட்சிகள்; அவசரகாலப் பிரகடனத்தின் உண்மையான நோக்கத்தை மறுதலிப்புச் செய்தன. அதாவது கோவிட்-19 பெருந்தொற்று கட்டுப்படுத்துவதற்காக இந்த அவசரகால அறிவிப்பு வெளியிடப்பட்டதா அல்லது அரசியல் உந்துதலால் செய்யப்பட்டதா எனும் கோரிக்கைகளை முன்வைத்தன. அந்தக் கட்டத்தில் மலேசிய நாடாளுமன்றம், டேவான் ராக்யாட் (''Dewan Rakyat'') மக்களவையில், பெரிக்காத்தான் நேசனல் (''Perikatan Nasional'') அரசாங்கம், குறுகிய பெரும்பான்மையைப் பெற்று இருந்தது. இதற்கிடையில், கோவிட்-19 அச்சுறுத்தலை மேலும் பரப்பக்கூடிய எந்தவொரு தேர்தலையும் நடத்தக்கூடாது என்றும்; கோவிட்-19 பெருந்தொற்று கட்டுப்பாட்டிற்குள் வரும் வரை அவசரகால நிலை தொடர வேண்டும் என்றும்; ஆதரவாளர்கள் ஆதரவு தெரிவித்தனர்.